अब थानों और चौकियों के बाहर लगेगा पुलिस जवाबदेही कमेटी का नोटिस बोर्ड
जिलापुलिस जवाबदेही समिति और एएसपी के बीच शनिवार को बैठक आयोजित हुई। बैठक के दौरान तीन मुद्दों को लेकर विशेष रूप से चर्चा की गई।
जिसमें इस बात का निर्णय लिया गया कि प्रत्येक थाना और चौकियों के बाहर पुलिस जवाबदेही समिति की पूरी डिटेल जानकारी वाला नोटिस बोर्ड लगाया जाए। ताकि लोग पुलिस से परेशान हो तो कमेटी के सदस्यों से संपर्क कर अपनी शिकायत दर्ज करा सके।
एएसपी गणपति महावर और समिति के अध्यक्ष एडवोकेट मुकेश रावत, श्यामा राणा, राजेंद्र पंचाल की मौजूदगी में इस बात की भी चर्चा रही कि लोगों के प्रति पुलिस की जिम्मेदारी बनी रहे। यदि कोई किसी पुलिसकर्मी के खिलाफ शिकायत करता है, तो उस मामले में तत्काल कार्रवाई हो। रावत ने बताया कि लगने वाले सभी नोटिस बोर्ड पर समिति सदस्यों के संपर्क नंबर भी रहेंगे, ताकि शिकायतकर्ता सीधे ही संपर्क नंबर पर बात कर अपनी शिकायत की जानकारी दे सकता है।
कलेक्टर को पत्र लिखा : कलेक्ट्रीपरिसर में इस समिति के कार्यालय के लिए कलेक्टर को पत्र लिखा गया है। मुकेश रावत ने बताया कि पहले भी इस संबंध में चर्चा हुई थी, लेकिन अब तक कार्यालय कक्ष नहीं मिला है। इसकी जरूरत इसलिए कि आए दिन कोई कोई अपनी शिकायत कर आता है, लेकिन कार्यालय के अभाव में समिति के सदस्यों तक शिकायत नहीं पहुंचती है।
इस बात पर सहमति बनने के बाद कलेक्टर को पत्र लिखकर कार्यालय उपलब्ध कराने की बात कहीं गई है।
hin_Deva hin_Deva hin_Deva hin_Deva hin_Deva hin_Deva